rejauldu/bengali-wikipedia huggingface dataset:
অশিতা (; ৫ এপ্রিল ১৯৫৬ - ২৭ মার্চ ২০১৯) মালয়ালম সাহিত্যের একজন ভারতীয় লেখক ছিলেন, যিনি তার ছোট গল্প, কবিতা এবং অনুবাদের জন্য সর্বাধিক পরিচিত। তিনি তার অনুবাদের মাধ্যমে মালয়ালম ভাষায় হাইকু কবিতাকে জনপ্রিয় করতে সাহায্য করেছিলেন। তিনি গল্পের জন্য কেরালা সাহিত্য আকাদেমি পুরস্কার এবং পদ্মরাজন পুরস্কার, ললিথাম্বিকা অন্তরজনম স্মারক সাহিত্য পুরস্কার এবং এদাসেরি পুরস্কার লাভ করেছিলেন।  অশিতা ২০টিরও বেশি বই লিখেছেন।  তিনি ছোট গল্প এবং কবিতার মাধ্যমে তার জীবনের অভিজ্ঞতা তুলে ধরেন। তাকে কমলা সুরাইয়ার পরে মালায়ালামের সবচেয়ে বিশিষ্ট মহিলা লেখকদের মধ্যে গণনা করা হয়। তিনি তার ছোট গল্পের জন্য সবচেয়ে বেশি পরিচিত। তিনি আলেকজান্ডার পুশকিন এবং জালাল আদ-দীন মুহম্মদ রুমির অনেকগুলি রচনার পাশাপাশি অনেক হাইকু অনুবাদ করেছেন। তিনি শিশুদের জন্য রামায়ণ, ভাগবতম, জাতক কাহিনী এবং ঐতিহ্যমালাও অনুবাদ করেছিলেন। তার জীবনী, অথু নজানাইরুন্নু (আমি ছিলাম), শিহাবুদ্দিন পয়থুমকাদাভু দ্বারা প্রকাশিত হয়েছিল।   পুরস্কার  অশিতা তার বিস্ময়া ছিহনাঙ্গল নামক বইয়ের জন্য ১৯৮৬ সালে এডাসেরি পুরস্কার লাভ করেন। এবং তিনি ১৯৯৪ সালে ললিথাম্বিকা অন্তরজনম স্মরকা সাহিত্য পুরস্কার পান। তার ছোটগল্প সংকলন, ঠঠগাথা, তাকে ২০০০ সালে পদ্মরাজন পুরস্কার এনে দেয়   কেরালা সাহিত্য আকাদেমি ২০১৫ সালে অশিথায়ুদে কথাকাল নামক আরেকটি ছোটগল্পের সংকলনকে নির্বাচিত করে পুরস্কার প্রদান করে। এছাড়াও তিনি অঙ্কনম পুরস্কার  এবং থোপপিল রবি ফাউন্ডেশন পুরস্কারের প্রাপক ছিলেন।  তথ্যসূত্র   বিষয়শ্রেণী:ভারতীয় নারী ছোটগল্পকার বিষয়শ্রেণী:২০শ শতাব্দীর ভারতীয় লেখিকা বিষয়শ্রেণী:২০শ শতাব্দীর অনুবাদক বিষয়শ্রেণী:ভারতে ক্যান্সারে মৃত্যু বিষয়শ্রেণী:২১শ শতাব্দীর ভারতীয় ঔপন্যাসিক বিষয়শ্রেণী:২০শ শতাব্দীর ভারতীয় কবি বিষয়শ্রেণী:২০শ শতাব্দীর ভারতীয় ছোটগল্পকার বিষয়শ্রেণী:২০শ শতাব্দীর ভারতীয় ঔপন্যাসিক বিষয়শ্রেণী:ভারতীয় নারী অনুবাদক বিষয়শ্রেণী:কেরলের লেখিকা বিষয়শ্রেণী:২১শ শতাব্দীর ভারতীয় লেখক বিষয়শ্রেণী:২১শ শতাব্দীর ভারতীয় লেখিকা বিষয়শ্রেণী:২১শ শতাব্দীর ভারতীয় কবি বিষয়শ্রেণী:২১শ শতাব্দীর ভারতীয় অনুবাদক বিষয়শ্রেণী:মহারাজার কলেজ, এরনাকুলামের প্রাক্তন শিক্ষার্থী বিষয়শ্রেণী:মালয়ালম কবি বিষয়শ্রেণী:মালয়ালম ভাষার লেখক বিষয়শ্রেণী:ভারতীয় নারী কবি বিষয়শ্রেণী:ত্রিশূর জেলার ব্যক্তি বিষয়শ্রেণী:২০১৯-এ মৃত্যু বিষয়শ্রেণী:১৯৫৬-এ জন্ম বিষয়শ্রেণী:উদ্ধৃতি শৈলীতে মালায়ালাম ভাষার উৎস (ml)
ব্রিটিশ আর্মি স্পেশাল এয়ার সার্ভিস বা এস এ এস এর ইতিহাস শুরু হয় দ্বিতীয় বিশ্বযুদ্ধের ওয়েস্টার্ন ডেজার্ট ক্যাম্পেইন এর সময় এর গঠনের সময় থেকে এবং আজ পর্যন্ত এটি চলমান আছে। এসব ইতিহাসের মধ্যে রয়েছে তাদের প্রথম দিকের উত্তর আফ্রিকা, গ্রীক দ্বীপসমূহে অপারেশনসমুহ এবনহ তাদের ইতালি আক্রমণ। এরপর তারা যুক্তরাজ্যে ফিরে যায় এবং  তাদের একটি ব্রিগেড হিসেবে গঠন করা হয় যেখানে দুটি ব্রিটিশ, দুটি ফরাসি এবিং একটি বেলজিয়ান রেজিমেন্ট অন্তর্ভুক্ত ছিল। এরপর এস এ এস ব্রিগেড ফ্রান্স ও ইতালি তে পুনরায় অপারেশন চালনা করে, পরে তারা বেনেলাক্স এবং শেষে জার্মানি তে আক্রমণ করে।  যুদ্ধের পর এস এ এস ব্রিগেড কে ভেঙে একটি রাষ্ট্রীয় সেনাবাহিনী রেজিমেন্ট গঠন করা হয়, যা ফলে গঠিত হয় নিয়মিত সেনাবাহিনীর ২২ এস এ এস রেজিমেন্ট। এরপর থেকে যুক্তরাজ্যের প্রায় সকল ছোট যুদ্ধে এই নতুন রেজিমেন্টটি অংশগ্রহণ করে।  প্রতিরক্ষা মন্ত্রণালয় বিশেষ বাহিনীগুলো সম্পর্কে কোন মন্তব্য করে না, তাই রেজিমেন্টটির সাম্প্রতিক কার্যাবলি সম্পর্কে প্রকাশ্য তথ্য খুবই কম আছে।  তথ্যসূত্র
কর্ণহার বাংলাদেশের রাজশাহী জেলার একটি মেট্রোপলিটন থানা। এটি রাজশাহী সিটি কর্পোরেশনের আওতাধীন।   প্রতিষ্ঠাকাল  ২০১৮ সালের ১ মার্চ কর্ণহার থানা গঠিত হয়।   প্রশাসনিক এলাকা  কর্ণহার থানার আওতাধীন রাজশাহী সিটি কর্পোরেশনের এলাকাসমূহ হল: ইউনিয়নমৌজার নামএলাকা/মহল্লার নাম১নং দর্শনপাড়া ইউনিয়ন (পবা উপজেলা) বাকশৈলবাকশৈল, চানপুরবারইপাড়াবারইপাড়াবাঘচাপাবাঘচাপাদর্শনপাড়াদর্শনপাড়া, দমদমাতিসলাইতিসলাইতেঁতুলিয়াডাঙ্গাতেঁতুলিয়াডাঙ্গা, নগরপাড়াচক দর্শনপাড়াচক দর্শনপাড়া, নামুপাড়াপ্রসাদপাড়াপ্রসাদপাড়াযোষপুকুরযোষপুকুরসুন্দলপুরসুন্দলপুরবিল নেপালপাড়াবিল নেপালপাড়াতালুক ধরমপুরতালুক ধরমপুরবিল ধরমপুরবিল ধরমপুর২নং হুজুরিপাড়া ইউনিয়ন (পবা উপজেলা)সরিষাকুড়িদীঘিপাড়া, ছালগুলিপাড়া, পশ্চিমপাড়া, কলেজপাড়া, গুচ্ছগ্রাম পূর্বকর্ণহারকৈকুড়ি, গুচ্ছগ্রাম পশ্চিমসরমঙ্গলাসরমঙ্গলাকুমুরিয়াপুকুরকুমুরিয়াপুকুর, আদর্শগ্রামবাতাসমোল্লাবাতাসমোল্লামোল্লা ডাইংমোল্লা ডাইংসাহাপুরদরগারহাট, শাইরপুকুর, দেবরপাড়া, চেয়ারম্য়ানপাড়ারাধানগররাধানগর, বরমত্তরপাড়া, শিশাপাড়া, গোধাপাড়া, বেজুড়া, সল্লাপাড়ানেপালপাড়ানেপালপাড়া, আফিপাড়া, দেবরপাড়া, হাজীরপাড়াউত্তর লক্ষ্মীপুরউত্তর লক্ষ্মীপুরতেঁতুলিয়াতেঁতুলিয়াকরমজাকরমজাতুরাপুরতুরাপুরধর্মহাটাধর্মহাটা, মালিগাছাঘিপাড়াঘিপাড়া, ঠাকুরপাড়াহুজুরিপাড়াহুজুরিপাড়া, সর্দারপাড়া, কারিবাড়ী, বাজিতপুর, ডাইংপাড়া   আরও দেখুন   রাজশাহী সিটি কর্পোরেশন  পবা উপজেলা  রাজশাহী জেলা   তথ্যসূত্র    বহিঃসংযোগ   বিষয়শ্রেণী:রাজশাহী সিটি কর্পোরেশনের থানা
কৎবেল বা কদবেল এক ধরনের ফল। এর খোলস শক্ত ও বেলের মত খসখসে। গাছ ২০-৫০ ফুট উঁচু হয়। কাঠ শক্ত ও পর্ণমোচী বা পাতা ঝরা বৃক্ষ। পাতা কামিনী ফুলের পাতার মত। পত্রদণ্ডের দুইদিকে ৫-৭টি পাতা থাকে। ২-৫ ইঞ্চি ব্যাস বিশিষ্ট টেনিস বলের আকারের কৎবেল টক স্বাদের ফল। গাছে ছোট কাঁটা থাকে। আগস্ট-নভেম্বর মাসে ফল পাকে। কাঠ শক্ত; ঘরবাড়ি তৈরিতে ব্যবহার করা যায়। সংস্কৃত ভাষায় এর নাম কপিত্থ (সংস্কৃত: कपित्थ)। সাদা রঙের ফুল হয়। পাকা কতবেলে পর্যাপ্ত পরিমাণে থাকে আমিষ, শর্করা, চর্বি, ক্যালসিয়াম , ভিটামিন বি ও সি। লঙ্কা, লবণ ও চিনি দিয়ে মেখে সুস্বাদু আচার বানিয়ে খাওয়া হয়। প্রতি একশো গ্রাম মন্ডে ৪৯ ক্যালোরি শক্তি বিদ্যমান। কৎবেল গাছের বৈজ্ঞানিক নাম Limonia acidissima। এটি রুটেসি গোত্রের উদ্ভিদ।   বিবরণ  কৎ বেল বড় ধরনের গাছ। গাছের ছাল খসখসে এবং কাঁটাযুক্ত হয়। গাছগুলি  ৯ মিটার (৩০ ফুট) পর্যন্ত লম্বা হয়ে থাকে। কয়েতবেল গাছের পাতাগুলি পক্ষল এবং এতে ৫ থেকে ৭টি করে পাতা থাকে। প্রতিটি পাতা ২৫ থেকে ৩৫ মিলিমিটার লম্বা এবং ১০ থেকে ২০ মিলিমিটার চওড়া হয়। পাতাগুলিকে পিষলে লেবুর মতো গন্ধ পাওয়া যায়। গাছে সাদা ফুল ফোটে এবং প্রতিটি ফুলে পাঁচটি পাপড়ি থাকে। ফলটি  ৫ থেকে ৯ সেমি ব্যাসের হয়ে থাকে। এটি টক বা  এটি মিষ্টি স্বাদের হতে পারে। এটির বাইরের আবরণ খুব শক্ত, তাই খোলাটি ফাটানো সহজ হয় না। ফলের বাইরের রঙ সবুজাভ বাদামী রঙের হয়। ভেতরের শাঁসটি আঠালো এবং বাদামি রঙের দেখতে। শাঁসের মধ্যে ছোট সাদা বীজ থাকে।   উৎপত্তি  কৎ বেলের আদি নিবাস বাংলাদেশ , ভারত (আন্দামান দ্বীপপুঞ্জ সহ) এবং শ্রীলঙ্কা। এই প্রজাতিটির চাষ ইন্দোচীন এবং মালয়েশিয়াতেও চালু করা হয়েছে।   ব্যবহার  কৎ বেলের শাঁস গুড়ের সাথে মিশিয়ে চাটনি তৈরি করা হয়। কৎ বেলের শাঁস থেকে ফলের রস তৈরি করা হয়। শাঁস থেকে জ্যাম তৈরি হয়। এই ফলের রসে অ্যান্টিঅক্সিডেন্ট ধর্ম রয়েছে। পাকা ফলে কেবল সবুজ মরিচ, চিনি এবং লবণ ছড়িয়ে আচার হিসাবে ব্যবহার হয়।Jaya Surya Kumari Manthena and K. Mythili (2004). "Development of wood apple pickle". Int. J. Food Safety, Nutrition and Public Health, Vol. 5, No. 1, 2014. Retrieved 2019-06-09.   পুষ্টিগুণ  কৎ বেলে যথেষ্ট পরিমাণে প্রোটিন, শ্বেতসার, আয়রন, স্নেহ পদার্থ, ক্যালসিয়াম, ভিটামিন-বি এবং সি ইত্যাদি রয়েছে।    চিত্রশালা    তথ্যসূত্র    বহিঃসংযোগ    Purdue-hort_edu: The Wood Apple  Pandanus Database - Limonia  বিষয়শ্রেণী:বাংলাদেশের ফল বিষয়শ্রেণী:বাংলার ফল বিষয়শ্রেণী:এশিয়ায় উদ্ভূত ফল বিষয়শ্রেণী:সাইট্রাস বিষয়শ্রেণী:শ্রীলঙ্কার বৃক্ষ বিষয়শ্রেণী:আয়ুর্বেদে ব্যবহৃত উদ্ভিদ বিষয়শ্রেণী:ফলদ বৃক্ষ বিষয়শ্রেণী:হিন্দুধর্মে উদ্ভিদ
প্রথম লুই (লুইস ফেলিপ ফার্নান্দো;  ; ২৫ আগস্ট ১৭০৭ – ৩১ আগস্ট ১৭২৪) ১৫ জানুয়ারী ১৭২৪ থেকে একই বছরের আগস্টে তাঁর মৃত্যুর আগে পর্যন্ত স্পেনের রাজা ছিলেন। তাঁর রাজত্বকাল ইতিহাসের সবচেয়ে সংক্ষিপ্ততম রাজত্বগুলির মধ্যে একটি, যা মাত্র সাত মাসের কিছু বেশি সময় স্থায়ী ছিল।   স্পেনের রাজার পুত্র (১৭০৭-১৭০৯)  লুই মাদ্রিদের প্যালাসিও দেল বুয়েন রেটিরোতে জন্মগ্রহণ করেন  তিনি স্পেনের রাজা পঞ্চম ফিলিপ এবং স্যাভয়ের স্ত্রী মারিয়া লুইসা গ্যাব্রিয়েলার জ্যেষ্ঠ পুত্র ছিলেন। তাঁর প্রপিতামহ ফ্রান্সের চতুর্দশ লুই এর নামে তাঁর নামকরণ করা হয়েছিল।    তথ্যসূত্র    বহিঃসংযোগ    লুইস আই স্প্যানিশ  মেট মিউজিয়ামে সংরক্ষিত একটি রাজকীয় বর্ম স্যুট, যা তার প্রপিতামহ চতুর্দশ লুই পাঁচ বছর বয়সে তার জন্য তৈরি করেছিলেন।  বিষয়শ্রেণী:১৭২৪-এ মৃত্যু বিষয়শ্রেণী:১৭০৭-এ জন্ম বিষয়শ্রেণী:স্পেনীয় ভাষার লেখা থাকা নিবন্ধ বিষয়শ্রেণী:ডিউকের পুত্র বিষয়শ্রেণী:স্পেনের পঞ্চম ফিলিপের সন্তান বিষয়শ্রেণী:স্পেনে সংক্রামক রোগে মৃত্যু বিষয়শ্রেণী:গুটিবসন্তে মৃত্যু বিষয়শ্রেণী:আস্তুরিয়াসের রাজপুত্র বিষয়শ্রেণী:১৮শ শতাব্দীর স্পেনীয় এলজিবিটিকিউ ব্যক্তি বিষয়শ্রেণী:১৮শ শতাব্দীর স্পেনীয় রাজশাসক বিষয়শ্রেণী:স্পেনীয় উভকামী পুরুষ
জঁ মরিস ইউজিন ক্ল্যেমেন্ত ককতো (; ৫ই জুলাই, ১৮৮৯ - ১১ই অক্টোবর, ১৯৬৩) ছিলেন একজন ফরাসি লেখক, নাট্যকার, শিল্পী ও চলচ্চিত্র নির্মাতা। ককতো তার উপন্যাস লে এঁফান্ত তেরিবল (১৯২৯), এবং চলচ্চিত্র দ্য ব্লাড অফ আ পোয়েট (১৯৩০), লে পারেন্ত তেরিবল (১৯৪৮), বিউটি অ্যান্ড দ্য বিস্ট (১৯৪৬), ও অরফিয়াস (১৯৪৯) এর জন্য প্রসিদ্ধ। তার সমসাময়িক সহযোগীদের মধ্যে রয়েছেন কেনেথ অ্যাঙ্গার, পাবলো পিকাসো, জোন মিরো, সালভাদর দালি, গেরট্রুড স্টাইন, জঁ হুগো, জঁ মারাই, অঁরি বের্ন্সস্টাইন, ইয়ুল ব্রাইনার, মার্লিন দিয়েত্রিশ, কোকো চ্যানেল, এরিক সাতি, আলবার গ্লেইজ, ইগর স্ত্রাভিন্‌স্কি, মারি লরেন্সিন, মারিয়া ফেলিক্স, এদিত পিয়াফ, পানামা আল ব্রাউল, কোলেত, জঁ গেনে এবং রেমন রাদিগুয়ে।  প্রারম্ভিক জীবন ককতো ১৮৮৯ সালের ১১ই অক্টোবর প্যারিসের নিকটবর্তী ইভেলিনের মাইসোঁ-লাফিতে এক পার্সি পরিবারে জন্মগ্রহণ করেন। তার পিতা জর্জ ককতো এবং মাতা ইউজিন লেকোমতে। জর্জ আইনজীবী ও আনাড়ি চিত্রশিল্পী ছিলেন। ককতোর যখন নয় বছর বয়স তখন তিনি আত্মহত্যা করেন। ১৯০০ থেকে ১৯০৪ সালে ককতো লিস কন্দোর্সে পড়াশুনা করেন। সেখানে তিনি তার সহপাঠী পিয়ের দার্গেলসের সাথে পরিচিত হন এবং তার সাথে শারীরিক সম্পর্কে লিপ্ত হন। পনের বছর বয়সে তিনি বাড়ি থেকে পালিয়ে যান। উনিশ বছর বয়সে তিনি তার প্রথম কবিতার সংকলন আলাদিনের প্রদীপ প্রকাশ করেন। ককতো পরবর্তীতে "দ্য ফ্রিভোলাস প্রিন্স" নামে এক বোহেমিয়ান শিল্পী গোষ্ঠীর সাথে পরিচিত হন। দ্য ফ্রিভেলাস প্রিন্স তার দ্বিতীয় কবিতার সংকলনেরও নাম। এদিত হোয়ারটন তার বর্ণনা দিতে গিয়ে লিখেন, "যার কাছে প্রতিটি কবিতার ছত্র সূর্য উদয়ের মত, প্রতি সূর্যাস্ত স্বর্গীয় নগরীর ভিত্তি..."  মৃত্যু ককতো ১৯৬৩ সালের ১১ অক্টোবর ৭৪ বছর বয়সে ফ্রান্সের এসোনের মিলি-লা-ফোরেয় হৃদযন্ত্রের ক্রিয়া বন্ধ হয়ে মারা যান। তার বন্ধু সঙ্গীতশিল্পী এদিত পিয়াফ তার আগের দিন মারা যান, কিন্তু ককতোর মৃত্যুর দিনে তা প্রচারিত হয়। ধারণা করা হয় পিয়াফের মৃত্যুর খবর শুনেই তার হৃদযন্ত্রের ক্রিয়া বন্ধ হয়েছিল। তার ইচ্ছানুসারে তাকে মিলি-লা-ফোরের চ্যাপেল সেন্ট-ব্লাইস দে সিমপ্লে সমাহিত করা হয়।Wilson, Scott. Resting Places: The Burial Sites of More Than 14,000 Famous Persons, 3d ed.: 2 (Kindle Location 8971). McFarland & Company, Inc., Publishers. Kindle Edition. তার সমাধি ফলকে লেখা রয়েছে "আমি আপনাদের সাথেই রয়েছি।"  পুরস্কার ও সম্মাননা ১৯৫৫ সালে তিনি আকাদেমি ফ্রঁস ও বেলজিয়াম বিজ্ঞান ও শিল্পকলা একাডেমির সদস্যপদ লাভ করেন।  তার জীবদ্দশায় তিনি লেজিওঁ দনরের কমান্ডার, মালার্মে একাডেমি, জার্মান একাডেমি, আমেরিকান একাডেমি, মার্ক টোয়াইন একাডেমির সদস্যপদ, কান চলচ্চিত্র উৎসবের সম্মানিত সভাপতিত্ব, ফ্রান্স-হাঙ্গেরি অ্যাসোসিয়েশনের সম্মানিত সভাপতিত্ব এবং জ্যাজ একাডেমি ও ডিস্ক একাডেমির সভাপতিত্ব লাভ করেন।  তথ্যসূত্র  বহিঃসংযোগ           Cocteau/cinema Bibliography (via UC Berkeley)    Maison Jean Cocteau - Cocteau's former home  বিষয়শ্রেণী:১৮৮৯-এ জন্ম বিষয়শ্রেণী:১৯৬৩-এ মৃত্যু বিষয়শ্রেণী:ফরাসি ঔপন্যাসিক বিষয়শ্রেণী:ফরাসি কবি বিষয়শ্রেণী:ফরাসি চিত্রশিল্পী বিষয়শ্রেণী:ফরাসি চলচ্চিত্র পরিচালক বিষয়শ্রেণী:ফরাসি চিত্রনাট্যকার বিষয়শ্রেণী:ফরাসি রোমান ক্যাথলিক বিষয়শ্রেণী:এলজিবিটিকিউ চলচ্চিত্র পরিচালক বিষয়শ্রেণী:এলজিবিটি চিত্রনাট্যকার বিষয়শ্রেণী:এলিজিবিটি লেখক বিষয়শ্রেণী:এলজিবিটি রোমান ক্যাথলিক বিষয়শ্রেণী:পরাবাস্তববাদী চলচ্চিত্র নির্মাতা বিষয়শ্রেণী:২০শ শতাব্দীর ফরাসি চিত্রশিল্পী বিষয়শ্রেণী:এলজিবিটিকিউ পরিচালক বিষয়শ্রেণী:ফরাসি পুরুষ চিত্রশিল্পী বিষয়শ্রেণী:খ্রিস্টান কবি
100x100px|ডান|রশিদ চৌধুরী 100x100px|ডান|কালো তিতির  ... রশিদ চৌধুরী চারুকলা বিষয়ে একুশে পদক বিজয়ী প্রথম চিত্রশিল্পী?  ... মিশর ১৯৩৭ সালে হজ্জযাত্রীদের জন্য সর্বপ্রথম বিমান পরিষেবা চালু করে?  ... মাত্র এক বর্গ মাইল আয়তনের "পৃথিবীর ক্ষুদ্রতম মরুভূমি" কারক্রস, প্রকৃতপক্ষে মরুভূমি নয়?  ... অদ্ভুত ও ছন্দময় ডাকের জন্য তেঁতুলিয়ার কৃষক, রাখালরা কালো তিতিরকে (দ্বিতীয় চিত্রে) পান-বিড়ি-সিগ্রেট নাম দিয়েছে?  ... রামকৃষ্ণ পরমহংস ইসলাম ও খ্রিস্টধর্ম সহ বিভিন্ন ধর্মমত অভ্যাস করার পর উপলব্ধি করেছিলেন সকল মতই একই ঈশ্বরের পথে মানুষকে চালিত করে?  ... ম্যাগনিৎস্কি আইনের অধীনে র‍্যাব ও সংস্থাটির সাত কর্মকর্তার বিরুদ্ধে দেওয়া নিষেধাজ্ঞাটি ছিল প্রথমবারের মতো বাংলাদেশের কোনো ব্যক্তি বা সংস্থার ওপর আরোপিত মার্কিন নিষেধাজ্ঞা?
উদ্দেশ্য   – An infobox for articles about Sporting event organisations e.g. Olympics, Commonwealth games, Southeast Asian Games  ব্যবহার  Copy a blank version to use.  All fields are lower case and optional.  {{তথ্যছক ক্রীড়া বিষয়ক সংগঠন |name         = |image        = |caption      = |image2       = (In case of second image) |caption2     = (In case of second image) |abbreviation =  |motto        =  |formation    = (date of formation) |recurrence   = (Happen every how many years) |last         = (date of extinction, optional) |purpose      = (Sports for the Commonwealth, Sports for working people, Sports for disabled people) |headquarters = (Where is the headquarters based - City, Country |leader_title = (position title for the leader of the org) |leader_name  = (name of leader) |website      = (Use the following format [http://www.website.com Name of the Org] |remarks      = }}  Verbiage and example  {{তথ্যছক ক্রীড়া বিষয়ক সংগঠন |name         = Workers Olympiad |image        =<!--Non-free image removed:  1925 Poster for the Labour Olympiad in Frankfurt.jpg--> |caption      = 1925 Poster for the International Workers Olympiads in Frankfurt. |abbreviation =  |motto        =  |formation    = [[Frankfurt]], [[Germany]], in 1925 |recurrence   = 6 years |last         = Planned 1943 [[Helsinki]], [[Finland]] games but stopped due to war |purpose      = Sports for working people |headquarters =  |leader_title = Comrade  |leader_name  = Jules Devlieger, |website      =  |remarks      = }}
বিন্দুর ছেলে ২০০৬ সালের একটি বাংলা ভাষার বাংলাদেশী চলচ্চিত্র। এটি শরৎচন্দ্র চট্টোপাধ্যায়ের উপন্যাস অবলম্বনে পরিচালনা করেছেন মুশফিকুর রহমান গুলজার । প্রধান চরিত্রে অভিনয় করেছেন মৌসুমী, ফেরদৌস, দিতি, হুমায়ূন ফরীদি। এটি ২০০৬ সালের ২৪শে নভেম্বর প্রেক্ষাগৃহে মুক্তি পায়।    পটভূমি  গল্পটি অন্নপূর্ণা, তার ছেলে অমূল্য এবং বিন্দুবাশিনী নামক তিনটি চরিত্রকে ঘিরে আবর্তিত হয়েছে। যার মধ্যে একজন মহিলা মা হওয়ার জন্য মরিয়া। অন্নপূর্ণার স্বামী যাদব তার ছোট ভাই মাধবের লেখাপড়ার খরচ জোগাতে অনেক কষ্টের মধ্য দিয়ে যায়। বছর পরে, মাধব একজন প্রখ্যাত আইনজীবী হন। মাধবের স্ত্রী বিন্দুবাশিনী একটি ধনী পরিবার থেকে এসেছেন এবং অসাধারণ সুন্দরী। বিন্দু নিঃসন্তান এবং যখন সে অমূল্যের যত্ন নিতে পায়, তখন তার মাতৃত্ব অনুভব করার আকাঙ্ক্ষা কিছুটা পূর্ণতা পায়। ভগ্নিপতি বিন্দু এবং অন্নপূর্ণার মধ্যে একটি তিক্ত মিষ্টি সম্পর্ক রয়েছে। বিন্দু অন্নপূর্ণাকে সম্মান করে এবং তার প্রতি অনেক স্নেহ বর্ষণ করে তার প্রতিদান দেয়। কিন্তু গৃহস্থালির কাজে তাদের প্রায়ই সারি সারি। একদিন, অমূল্যের লালন-পালন নিয়ে তাদের মধ্যে বড় ধরনের মতবিরোধ হয়। মতপার্থক্য অমীমাংসিত বলে প্রমাণিত হয়। ফলে, দুই পরিবার বিভক্ত হয়। এই মতানৈক্যের পরের প্রভাব দুটি বিচ্ছিন্ন পরিবারের মধ্যে দীর্ঘকাল ধরে প্রতিফলিত হয়।   অভিনয়শিল্পী    মৌসুমী -  বিন্দুবাশিনী  ফেরদৌস আহমেদ  - মাধব  দিতি  - অন্নপূর্ণা  হুমায়ূন ফরীদি  - যাদব  হেলেন   শামসুদ্দিন টগর - শামসুদ্দিন ঠাকুর  জাহিদ সিকদার   দুলারী - এলোকেশী  মালতী সরকার   দুলাল সরকার   সায়মন তারিক - যতীন  ইরিন জামান  - রাধা, অতিথি উপস্থিতি  রিয়াজ - কৃষ্ণ, অতিথি উপস্থিতি   সঙ্গীত  চলচিত্রটিতে সংগীত পরিচালনা করেছেন ইমন সাহা। গীতিকার হিসেবে ছিলেন মুশফিকুর রহমান গুলজার, রবীন্দ্রনাথ ঠাকুর, শাহ আলম সরকার। আবহ সংগীত গেয়েছেন সৈয়দ মুখলেস রহমান।   তথ্যসূত্র    বহিঃসংযোগ       বিষয়শ্রেণী:২০০৬-এর চলচ্চিত্র বিষয়শ্রেণী:২০০০-এর দশকের নাট্য চলচ্চিত্র বিষয়শ্রেণী:বাংলাদেশী নাট্য চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:ইমপ্রেস টেলিফিল্মের চলচ্চিত্র বিষয়শ্রেণী:২০০০-এর দশকের বাংলা ভাষার চলচ্চিত্র বিষয়শ্রেণী:ইমন সাহা সুরারোপিত চলচ্চিত্র বিষয়শ্রেণী:মুশফিকুর রহমান গুলজার পরিচালিত চলচ্চিত্র বিষয়শ্রেণী:শরৎচন্দ্র চট্টোপাধ্যায়ের সৃষ্টিকর্ম অবলম্বনে চলচ্চিত্র বিষয়শ্রেণী:বাংলা ভাষার বাংলাদেশী চলচ্চিত্র বিষয়শ্রেণী:বাংলা উপন্যাস অবলম্বনে চলচ্চিত্র
থাম্ব|180px|“স্বাধীনতা পুরস্কার”-এর স্বর্ণ পদক  অর্থনীতিতে স্বাধীনতা পুরস্কার বাংলাদেশে অর্থনীতি পাঠ ও গবেষণায় অনন্য অবদানের স্বীকৃতি প্রদানের উদ্দেশ্যে প্রদত্ত একটি জাতীয় এবং এদেশের “সর্বোচ্চ বেসামরিক পুরস্কার”। এদেশের অর্থনীতি পাঠ, গবেষণা এবং প্রায়োগিক ক্ষেত্রে অনন্য অবদানের স্বীকৃতি প্রদানের উদ্দেশ্যে ২০১৩ সাল থেকে এই ক্ষেত্রে স্বাধীনতা পুরস্কার প্রদান করা হচ্ছে এবং ২০১৩ সালে প্রথমবারের মতো স্বদেশ রঞ্জন বোসকে “অর্থনীতিতে স্বাধীনতা পুরস্কার” প্রদান করা হয়।   বিজয়ীদের তালিকা  +চাবি  মরণোত্তর সম্মননা  বছর চিত্র বিজয়ী পুরস্কারপ্রাপ্তির কারণ সূত্র ২০১৩ স্বদেশ রঞ্জন বোস(২ জানুয়ারি ১৯২৮ – ৩ ডিসেম্বর ২০০৯) অর্থনীতি সম্পর্কিত গবেষণায় অনন্য অবদানের স্বীকৃতি  ২০১৪ দেওয়া হয় নি ২০১৫ ২০১৬ ২০১৭ ২০১৮ এখনও ঘোষিত হয় নি ২০১৯ এখনও ঘোষিত হয় নি   আরও দেখুন   স্বাধীনতা পুরস্কার;  অর্থনীতিতে স্বাধীনতা পুরস্কার।   তথ্যসূত্র    বহিঃসংযোগ   ১৯৭৭ সাল থেকে ২০১৭ সাল পর্যন্ত স্বাধীনতা পুরস্কারপ্রাপ্ত ব্যক্তি/প্রতিষ্ঠানের সম্পূর্ণ তালিকা।  বিষয়শ্রেণী:স্বাধীনতা পুরস্কার বিষয়শ্রেণী:১৯৭৭-এ প্রবর্তিত পুরস্কার বিষয়শ্রেণী:১৯৭৭-এ বাংলাদেশে প্রতিষ্ঠিত
ওল্ড ট্রাফোর্ড ক্রিকেট মাঠ ইংল্যান্ডের গ্রেটার ম্যানচেস্টারের ওল্ড ট্রাফোর্ডে অবস্থিত একটি আন্তর্জাতিকমানের ক্রিকেট স্টেডিয়াম। প্রচারস্বত্ত্বজনিত কারণে স্টেডিয়ামটি এমিরেটস ওল্ড ট্রাফোর্ড নামে পরিচিতি পাচ্ছে। ১৮৫৭ সালে এ মাঠের উদ্বোধন ঘটে। তখন মাঠটি ম্যানচেস্টার ক্রিকেট ক্লাবের অনুশীলনী মাঠ হিসেবে থাকলেও ১৮৬৪ সাল থেকে অদ্যাবধি ল্যাঙ্কাশায়ার কাউন্টি ক্রিকেট ক্লাবের নিজস্ব মাঠ হিসেবে ব্যবহৃত হচ্ছে।  ইংল্যান্ডের দ্বিতীয় প্রাচীনতম মাঠ হিসেবে ওল্ড ট্রাফোর্ডের ব্যাপক পরিচিতি রয়েছে। এছাড়াও, জুলাই, ১৮৮৪ সালে ইংল্যান্ডে প্রথমবারের মতো অনুষ্ঠিত অ্যাশেজের প্রথম টেস্টের মাঠ হিসেবে খেলা আয়োজনের গৌরব লাভ করে। ক্রিকেট বিশ্বকাপের স্বাগতিক মাঠরূপে দু’টি সেমি-ফাইনাল এখানে অনুষ্ঠিত হয়।   ইতিহাস  ১৮৫৭ সালে এ মাঠটিকে প্রথমবারের মতো ক্রিকেট মাঠ হিসেবে ব্যবহার করা হয়। এ সময় ম্যানচেস্টার ক্রিকেট ক্লাব ডি ট্রাফোর্ড থেকে স্থানান্তরিত হয়। বৃহৎ প্যাভিলিয়ন থাকা স্বত্ত্বেও ওল্ড ট্রাফোর্ডের প্রারম্ভিক বছরগুলো ছিল ব্যবহার অনুপযোগী ও ফুটপাথ হিসেবে ওল্ড ট্রাফোর্ড মেট্রোলিঙ্ক স্টেশনে যাতায়াত করা হতো। মাঠটি কাউন্টি এলাকার বাইরে ছিল বিধায় খুব কমসংখ্যক দর্শকেরই সমাগম ও মনোযোগ আকর্ষণে সক্ষম ছিল। গোলাপের খেলা নামে পরিচিত একটি খেলায় ১৮৭৫ সালে উল্লেখযোগ্য দর্শক মাঠে আসেন। ডব্লিউ.জি. গ্রেস ১৮৭৮ সালে গ্লুচেস্টারশায়ার কাউন্টি ক্রিকেট ক্লাবকে মাঠে নিয়ে আনলে ওল্ড ট্রাফোর্ডে তিন দিনেরও বেশি সময়ে ২৮,০০০ দর্শক মাঠে আসেন। এর ধারাবাহিকতায় মাঠের সুযোগ-সুবিধাও বৃদ্ধি পেতে থাকে।Mortimer, Old Trafford, ix–x.   রেকর্ডসমূহ  ১৯৫৬ সালে ইংরেজ বোলার জিম লেকার একটি ইনিংসে ১০ উইকেট ও ৯০ রানে ১৯ উইকেট লাভের বিরল কীর্তিগাঁথা অদ্যাবধি টেস্ট ও প্রথম-শ্রেণীর ক্রিকেটে অক্ষত রয়েছে। ১৯৯৩ মৌসুমের অ্যাশেজ টেস্টে শেন ওয়ার্ন মাইক গ্যাটিংকে শতাব্দীর সেরা বল নিক্ষেপ করে বোল্ড করেছিলেন।   তথ্যসূত্র    আরও দেখুন   স্টেডিয়াম  ইংল্যান্ড ক্রিকেট দল  টেস্ট ক্রিকেট মাঠের তালিকা  ২০১৪ শ্রীলঙ্কা ক্রিকেট দলের ইংল্যান্ড সফর  একদিনের আন্তর্জাতিক ক্রিকেট মাঠের তালিকা   আরও পড়ুন        বহিঃসংযোগ    Old Trafford Cricket Ground on Cricinfo  Old Trafford Cricket Ground on ECB  Lancashire County Cricket Club  বিষয়শ্রেণী:ইংল্যান্ডের টেস্ট ক্রিকেট মাঠ বিষয়শ্রেণী:ট্রাফোর্ডের ভবন ও স্থাপনা বিষয়শ্রেণী:গ্রেটার ম্যানচেস্টারে ক্রীড়া মাঠ বিষয়শ্রেণী:গ্রেটার ম্যানচেস্টারে ক্রিকেট মাঠ বিষয়শ্রেণী:স্ট্রেটফোর্ড বিষয়শ্রেণী:গ্রেটার ম্যানচেস্টারে সঙ্গীত মাঠ বিষয়শ্রেণী:১৮৫৭-এ ইংল্যান্ডে প্রতিষ্ঠিত বিষয়শ্রেণী:১৯৭৫ ক্রিকেট বিশ্বকাপের স্টেডিয়াম বিষয়শ্রেণী:১৯৭৯ ক্রিকেট বিশ্বকাপের স্টেডিয়াম বিষয়শ্রেণী:১৯৮৩ ক্রিকেট বিশ্বকাপের স্টেডিয়াম বিষয়শ্রেণী:১৯৯৯ ক্রিকেট বিশ্বকাপের স্টেডিয়াম বিষয়শ্রেণী:২০১৯ ক্রিকেট বিশ্বকাপের স্টেডিয়াম
এরকোলানো (ইতালীয়: Ercolano), ইতালির কাম্পানিয়া অঞ্চলের আধুনিক নেপলসের (নাপোলি) প্রদেশ একটি শহর এবং পৌরসভা। ৭৯ খ্রিস্টাব্দের ভিসুভিয়াস আগ্নেয়গিরি উৎক্ষিপ্ত পদার্থ দ্বারা রেসিনার মধ্য যুগের শহর তৈরি করা হয়েছে যা যা প্রাচীন হেরকুলেনিয়াম শহরকে ধ্বংস করেছিলThe origin of Ercolano ।   তথ্যসূত্র    বহিঃসংযোগ   এরকোলানোর প্রত্নতাত্ত্বিক খনন।    Official site of the Museo Archeologico Virtuale   বিষয়শ্রেণী:ইতালির শহর ও নগর বিষয়শ্রেণী:প্রাচীন নগর
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  মাসুম-আল-হাসান (আলাপ) ০৫:৫২, ২৫ জানুয়ারি ২০২৩ (ইউটিসি) ইউনুস আহমাদ   – (অপসারণের প্রস্তাবনা দেখুনলগ দেখুন) () দুটি তথ্যসূত্রের একটি রুটিন কাভারেজ অন্যটি যাচাইযোগ্য নয় (সম্ভবত নির্ভরযোগ্যও নয়)। গুগল সার্চেও রুটিন কাভারেজ ও তুচ্ছ উল্লেখ ছাড়া কোনও নির্ভরযোগ্য তথ্যসূত্র পাওয়া যায়নি। wp:NPOL ও wp:GNG পূরণ করে না। — ইয়াহিয়া (আলাপ • অবদান) - ০৯:৪২, ১৮ জানুয়ারি ২০২৩ (ইউটিসি) উল্লেখ্য, ইংরেজি উইকিতেও আলোচনার মাধ্যমে অপসারিত হয়েছে। — ইয়াহিয়া (আলাপ • অবদান) - ০৯:৪৩, ১৮ জানুয়ারি ২০২৩ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
আব্দুল বাসিত একজন ভারতীয় ক্রিকেটার। তিনি ঘরোয়া ক্রিকেটে কেরালার হয়ে এবং ইন্ডিয়ান প্রিমিয়ার লিগে রাজস্থান রয়্যালসের হয়ে খেলেন। তিনি একজন অলরাউন্ডার যিনি ডানহাতি ব্যাট করেন এবং অফ স্পিন বোলিং করেন।   কর্মজীবন  ১১ অক্টোবর, ২০২২-এ কেরালার হয়ে অরুণাচল প্রদেশের বিপক্ষে তার পেশাদার এবং টি-টোয়েন্টিতে অভিষেক হয়। ১২ নভেম্বর, ২০২২-এ হরিয়ানার বিরুদ্ধে কেরালার হয়ে তার লিস্ট এ অভিষেক হয়।  ২০২৩ সালের ফেব্রুয়ারিতে, ২০২৩ ইন্ডিয়ান প্রিমিয়ার লিগ মৌসুমের জন্য রাজস্থান রয়্যালস তাকে ২০ লাখ রুপিতে কিনে নেয়।   তথ্যসূত্র    বহিঃসংযোগ   বিষয়শ্রেণী:কেরলের ক্রিকেটার বিষয়শ্রেণী:রাজস্থান রয়্যালসের ক্রিকেটার বিষয়শ্রেণী:জীবিত ব্যক্তি বিষয়শ্রেণী:১৯৯৮-এ জন্ম
আনিসুল হক চৌধুরী (৩১ মে ১৯১৯ - ৮ সেপ্টেম্বর ২০০৯) বাংলাদেশী গীতিকার, কবি, প্রাবন্ধিক ও গবেষক ছিলেন। পঞ্চাশ ও ষাটের দশকে ঢাকা বেতারে যে সকল গীতিকারের গান প্রচারিত হতো, আনিসুল হক চৌধুরী ছিলেন তাদের অন্যতম। শিল্পী আব্বাসউদ্দীন আহমদ, আবদুল আলীম, আব্দুল লতিফসহ তৎকালীন প্রতিষ্ঠিত প্রায় সব শিল্পীই তার লেখা গান গেয়েছেন।চলে গেলেনে 'রূপালী নদী রে' গানের গীতিকার, দৈনিক প্রথম আলো।   ব্যক্তিগত জীবন  আনিসুল হক চৌধুরী ১৯১৯ সালের ৩১ মে তৎকালী পূর্ব বাংলার বিক্রমপুরে জন্মগ্রহণ করেন। তার পিতা বজলুল হক চৌধুরী ও মাতা জোবেদা খাতুন। তিনি ১৯৪৮ সালে ঢাকা বিশ্ববিদ্যালয় থেকে বাংলায় অনার্সসহ এমএ পাস করেন। তিনি মুন্সীগঞ্জ জেলার সিরাজদিঘা থানার ইছাপুর কলেজ ও ফরিদপুর জেলার রাজৈর কলেজে অধ‍্যাপনা করেছেন। জীবনের শেষ ২০ বছর তিনি স্ত্রী, তিন পুত্র, তিন পুত্রবধু এবং পাঁচ নাতী-নাতনীদের সাথে যুক্তরাষ্ট্রে বসবাস করেছেন। ৮ই সেপ্টেম্বর ২০০৯ তারিখে বাংলাদেশ সময় রাত ৩টায় যুক্তরাষ্ট্রের সেন্ট পিটার্সবার্গ জেনারেল হাসপাতালে বার্ধক্যজনিত কারণে মৃত্যুবরণ করেন। তিনি নৃত্যশিল্পি ফারজানা রিয়া চৌধুরীর চাচা ও হানিফ সংকেতের চাচা শ্বশুর।http://munshigonj.info/2010/05/06/29397/#more-29397    গীতিকার হিসেবে উল্লেখযোগ্য কর্মকাণ্ড  তার লেখা কালজয়ী গান গুলোর মধ্যে অন্যতম হল মরমী শিল্পী আবদুল আলীমের গাওয়া রূপালী নদী রে, রূপ দেইখা তোর হইয়াছি পাগল। গানটি সুরারোপ করেছিলেন প্রখ্যাত সুরকার সত্য সাহা। ষাটের দশকে এই গানটি তুমুল জনপ্রিয় ছিল। বায়ান্নর ভাষা আন্দোলনের প্রেক্ষাপট নিয়ে প্রথম দিকে যে কয়েকটি গান রচিত হয়েছিল তার অন্যতম একটি হলো ভাই রে ভাই, বাংলাদেশে বাঙালি আর নাই যার রচয়িতা অনিসুল হক চৌধুরী। তার লেখা গণসঙ্গীত শুধু ঘুম পাড়ানী গান আজি নয়, দেশাত্মকবোধক গান সাগড় পাড়ের দেশ, আমাদের হাজার নদীর দেশ এখনও অনেকের মন ছুঁয়ে আছে। তার লেখা গান "ময়নামতির শাড়ি দেব, গয়না দিব গায়" প্রায় সকল নৃত্যশিল্পীই তাদের নৃত্যশৈলীতে আবহসঙ্গীত হিসেবে ব্যবহার করেন।  তিনি বেশ কয়েকটি চলচ্চিত্রের জন্যেও গান লিখেছেন। এর মধ্যে উল্লেখযোগ্য হল নদী ও নারী, ১৩ নম্বর ফেকু ওস্তাগার লেন, সুখী পরিবার ইত্যাদি। এছাড়াও তিনি ঢাকা বেতারের জন্মলগ্ন থেকে প্রতিষ্ঠানটির সাথে জড়িত ছিলেন।   লেখালেখি এবং গবেষণা  আনিসুল হক চৌধুরীর লেখা গবেষণাধর্মী বই হল বাংলার মূল, গানের বই হল গানে ভরে মন ও রুপালী নদীর গান। কবিতার বই হল নিশি ভোরের ফুল ও বাংলা গ্রামার বই রচনা মনজুশা (নবম ও দশম শ্রেনীর জন্য) উল্লেখযোগ্য। শেষ জীবনে প্রবাসে বসে ও তিনি আমেরিকায় বিভিন্ন বাংলা পত্র পত্রিকার জন্য নিয়মিত কবিতা ও প্রবন্ধ লিখেছিলেন।   তথ্যসূত্র   বিষয়শ্রেণী:১৯১৯-এ জন্ম বিষয়শ্রেণী:২০০৯-এ মৃত্যু বিষয়শ্রেণী:বাংলাদেশী গীতিকার বিষয়শ্রেণী:বাংলাদেশী গবেষক বিষয়শ্রেণী:২০শ শতাব্দীর বাংলাদেশী প্রাবন্ধিক বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী